

**ПРОГРАМ**

**РАДА ГАЛЕРИЈЕ „ЧЕДОМИР КРСТИЋ“ ПИРОТ**

**ЗА 2020. ГОДИНУ**

**Пирот**

**Назив установе**: Галерија „Чедомир Крстић“

**Седиште**: Пирот, Српских владара 77

**Оснивач**: Општина Пирот

**ПИБ** 100353533

**Телефон/факс** 010 321-565

**Шифра делатности**: 91.02 - Музеји, галерије, збирке

**Матични број**:06979904

Галерија је основана на основу Одлуке СО Пирот о оснивању Галерије у Пироту, донете на седници одржаној 26.05.1993.године. На основу одлуке Управног одбора од 22.01.1999.године Галерија је променила назив у Галерија „Чедомир Крстић“.

Број запослених у Галерији је три: 1 са високом стручном спремом, 1 са вишом школском спремом и 1 са срењом школском спремом.

У Галерији постоји потреба за упошљавањем Историчара уметности или Организатора галеријских активности.

На основу Правилника о организацији и систематизацији послова у Галерији “Чедомир Крстић“ организатор галеријских активности, који тренутно у Галерији обавља ове послове по Уговору о привременим и повременим пословима, обавља следеће послове: организује ауторске и друге изложбе ликовних дела, инсталација, перформанса, хепенинге, изложбе примењене уметности и дизајна и остало што је у домену визуелних уметности; организује манипулацију културним добрима унутар Галерије; координира реализацију галеријских програма у оквиру годишњег плана рада; планира и координира избор и набавку аудио-визуелних средстава и опреме; планира, координира, организује и прати едукативне акције и пројекте намењене јавности; предлаже поједине изложбе уметничком директору и директору; припрема материјал за штампање каталога, изложби и осталих публикација...

Квалификациона структура по годинама старости:

21 – 30 година 1 радник, 50 - 60 год. – 1 радник, преко 60 год. – 1 радник,

Квалификациона структура по годинама стажа:

1 – 10 година – 1 радник, 20 - 25 год. – 1 радник, 30 - 35 год. - 1 радник

Финансирање основне делатности Галерије је искључиво из буџета Општине Пирот.

Галерија не остварује сопствене приходе.

Рад Галерије је регулисан Законом о културним добрима, Законом о раду, Статутом Галерије, Правилником о систематизацији радних места, као и другим законским и подзаконским прописима.

Како је Галерија „Чедомир Крстић“ установа чији је основни задатак презентовање, проучавање и популарисање савременог визуелног стваралаштва, овај задатак реализује кроз изложбену и информативну активност Галерије. Осим тога Галерија поседује властити фонд уметничких дела због чега има карактер музејске установе и обавља све законом предвиђене музеолошке послове.

Као непрофитабилна установа, основана од стране СО Пирот, Галерија поред основне излагачке делатности , прикупља, чува, документује и презентује ликовне вредности свога окружења, брине се о чувању и унапређењу ликовног наслеђа (фонда). Галеријски фонд уметничких дела садржи 230 уметничких и четири легата: Чедомира Крстића, Радомира Антића, Милене Мијалковић Николић и Слободана Сотирова. Галерија шири и негује опште културне вредности и едукативне програме.

1.2. **КОНЦЕПТ**

Галерија мора кроз свој рад да ствара **свој став** према уметности, да изналази могућности за увек **нови приступ** у презентацији материјала, а организовањем изложби различите тематике и садржаја уз савремени концепт да се приближи публици на најнепосреднији начин. Потребно је превазићи предрасуду да је галерија само празан простор за излагање а не и **центар културних збивања.** Учинити све да Галерија буде **отворена за сарадњу**, напредне идеје и нове програме који имају своју будућност.

2**. ДЕЛАТНОСТ УСТАНОВЕ**

**2.1.Дефинисање делатности**

Галерија је установа која се, у складу са Законом о културним добрима, бави превасходно изложбеним активностима и презентацијом покретних историјско-уметничких културних добара, аутора и њихових дела, презентацијом повремених тематских и ауторских изложби. Ове активности обавља у више нивоа:

*Први*, базични подразумева изложбену активност презентацијом уметничких дела аутора на основу конкурса, по позиву домаћих и гостујућих аутора, а који подразумева евидентирање и аквизицију(набавку путем поклона или уговора), документаристичку обраду (по принципима предвиђеним законским прописима), конзервацију, рестаурацију и трезорирање (трајно чување) слика, скулптура, графика и других уметничких културних добара.

*Други* ниво рада су различити видови стручно-научних анализа (стручно и научно истраживање ликовних стваралаца, историјских периода, догађаја и процеса везаних за време њиховог стварања).

*Трећи* вид рада галерије представљају различити видови експозиције резултата претходна три нивоа путем изложби (сталне поставке, тематске и повремене изложбе), јавни скупови (предавања, трибине, промоције, научни скупови) али и различитих издања (монографије, каталози, проспекти...).

*Четврти* вид рада галерије представља веома широк спектар комуникација са широм и стручном јавношћу (стручна вођења, промоције, предавања, трибине и сл.).

2.2.**Планиране активности**

- *Аквизиције* (набавка ликовних дела поклоном или откупом, донацијама и обавезама из Правилника о раду Галерије).

- *Стручна и научна истраживања* (рад на ликовном фонду галерије, стручна и картотечка обрада постојећег фонда, стручна анализа и израда документације збирке...)

- *Конзерваторске активности* на предметима који ће бити део будуће сталне поставке Завичајне збирке, ликовне збирке Галерије и стална брига око легата Галерије (Чедомир Крстић, Радомир Антић, Милена Мијалковић Николић)

- *Документаристичке активности* ( компјутерска обрада свих збирки посредством професионалног, наменског софтвера „Етернитас“ уз дигитално снимање (фотографисање и скенирање). Ова активност подразумева и евидентирање архивског материјала о протеклим изложбеним активностима,

- *Трезорирање* ликовног фонда у наменским депоима.

- *Издавачка и сродне активности* (информативни материјал који прати повремене ликовне, тематске и друге програме Галерије)

- *Јавне програмске активности*: Адаптација канцеларијског простора, **израда новог депоа након проширења галерије према Дому Војске** за ликовни фонд галерије, израда простора за трајну презентацију Легата галерије (четири легата аутора који су завештали своја дела Галерији: Чадомир Крстић, Радомир Антић и Милена Мијалковић Николић и легат Слободана Сотирова), адаптација другог дела галерије за изложбе мањег значаја и адаптација простора за евентуални продајни простор... Ове активности биће активиране код Оснивача СО Пирот и Министарства културе.

3.**ПРОСТОР И ОПРЕМА**

3.1.**Простор**

Предстојеће адаптације простора у оквиру Дома Војске где је Галерија распоредом и деобом добила простор од 40 квадрата за депо и смештај уметничког фонда, преправке и потребне адаптације биће уз сагласност Оснивача и у складу са одобрењима надлежних институција и органа. Најпре адаптација зидних површина, осветљење просторија, видео надзор, израда подних површина и грејање.

Реорганизација постојећег пословног простора, изложбених простора и депоа.

За депоирање ликовних предмета неопходна је адаптација постојећих и израда новог депоа а у складу са најновијим музеолошким принципима који подразумевају адекватно светло, влажност, микро и макро услове, температуру...

Наредне године предстоји и кречење изложбених просторија као редовно одржавање а у циљу што боље презентације изложбених поставки.

3.2. **Опрема**

За обављање стручног рада у Галерији неопходна је **допуна** расвете у изложбеним салама са *ЛЕД* и *СПОТ* светлима. У простору који је дат галерији издвојен из Дома војске, не постоји адекватно изложбено светло па је неопходно поставити додатно *ЛЕД* и *СПОТ* светло и светло које ће испотенцирати битне елементе на уметничким радовима. Начин расвете, врста осветљења и потребна опрема биће поверена стручним лицима.

У изложбеној сали Галерије постоје два клима уређаја који не задовољавају потребе овог простора. Потребно је заменити ове уређаје новом ИНВЕРТОР климом која би у зимским месецима грејала овај простор(галерија годинама има проблем грејања у изложбеним салама) а у летњем периоду хладила. Велики је проблем током отварања изложби када је велики број посетилаца недостатак одговарајуће температуре.

За потребе изложбене делатности неопходна је допуна изложбених помагала: стакла (20 комада димензије 60 х 80 цм и 70 х 100 цм), панои (10 комада) и парспартуи у више нијанси (30 комада).

Галерија уредно води документацију о протеклим изложбама. За смештај каталога, позивница, плаката, архивске грађе, неопходна је набавка **ормана** за одлагање документације и архивског материјала Галерије. За увођење галеријске документације потребна је куповина  **екстерних флеш меморија** за одлагање фотографија, набавка професионалних фасцикли и фолија.

Наредне године треба планирати и сав потребан материјал у циљу дигитализације галеријског материјала: документације, архивске грађе и галеријског фонда.

4.**ОРГАНИЗАЦИЈА РАДА**

Реорганизација рада Галерије вршиће се у оквиру три службе:

- Служба за рад са збирком

- Служба за јавне комуникације (рад са публиком) и

- Општа служба

Стручна активност Галерије, реализоваће су у више различитих праваца, а биће груписане у две врсте послова

*Рад са ликовном збирком* (аквизиција, откупом, преузимањем, поклоном, стручна и научна истраживања, конзерваторске активности, документаристичке активности, трезорирање, издавачка и сродне активности).

*Рад са публиком* (рад са публиком у оквиру легата, рад са публиком повремених и тематских изложби, организација различитих јавних програма, широк спектар маркетиншких и промотивних активности.

Формирање *Продајног простора* (у циљу побољшања услова рада у галерији, комуникација са ликовним уметницима и пласирање уметничких дела публици

5.**СТРУЧНА ДЕЛАТНОСТ**

Стручна **обрада** ликовног фонда подразумева евидентирање кроз Улазну књигу ликовног материјала, картотечку обраду, фотографисање и увођење предмета у регистар по најновијим принципима програма **МИСС Етернитас.** У току је дигитализација уметничких и других збирки која је у складу са Законом о културним добрима. Галерија ће адекватним програмом о дигитализацији стручно обрадити постојећи фонд слика, скулптура, графика и дигиталних принтова и четири постојећа Легата

Стручна **заштита** ликовног фонда стручном обрадом, фотодокументацијом, конзервацијом, депоирањем, микрофилмовањем, архивирањем и другим стручним музеолошким методама. У оквиру тога потребно је извршити опрему појединих слика из фонда и **конзервацију** слика из легата „Чедомира Крстића“. Заштита подразумева компјутерску обраду ликовног фонда посредтсвом професионалног, наменског софтвера уз дигитално снимање (фотографисање и скенирање).

Рад на стручним истраживањима подразумева **формирање ликовних биографија** уметника са територије Пирота који су обележили одређене периоде у ликовном животу града. У том смислу израда појединачних биографија биће допуна ранијим истраживањима о Ликовном животу града.

Уметнички фонд Галерије „Чедомир Крстић“ има у власништву 230 уметничких дела добијених углавном поклоном. За попуну галеријског фонда уметничких дела неопходно је обезбедити и средства за откуп, најмање једног уметничког дела годишње.

Галерија има приручну, стручну библиотеку. За попуну библиотечког фонда потребна је набавка појединих наслова из области историје уметности а током трајања Сајма књига.

Ажурирање и одржавање сајта галерије ([**www.galerijapirot.com**](http://www.galerijapirot.com))

У зависности од кадровске структуре Галерије планирано је полагање стручних испита за радника за радно место кустоса Галерије и техничког лица при Народном музеју Београд а на основу обавеза из закона о културним добрима.

**6.ОБРАЗОВНА И ИЗДАВАЧКА ДЕЛАТНОСТ**

6.1.**Образовна**

- Организовање стручних предавања и скупова у оквиру Галерије.

- Рад на повећању изложбене публике у Галерији

- Креативне радионице, нарочито покретање дечјих радионица и сликарских маратона

- Концерти, промоције књига, пројекције документарних филмова из области уметности и друге промоције и културни програми у складу са галеријским делатностима.

- Вођење документације о протеклим догађајима у Галерији кроз фототеку, херамотеку, видео и тонским записима и осталим стручним методама.

6.2.**Издавачка**

- Израда каталога поводом самосталних, колективних, традиционалних и гостујућих изложби

- Публиковање легата Галерије

- Писање стручних текстова за локалне и друге часописе

- Израда публикације **ЕПОХА У ДЕЛИМА ЛИКОВНИХ УМЕТНИКА ПИРОЋАНАЦА**

Ликовни уметници Пироћанци обележили су једну епоху у ликовном животу града. Тим поводом потребно је расветлити период од 50-тих година 20.века до данас, указати на значај аутора међу којима је већина била ван Пирот, у метрополама, али и тако враћали су се граду и учинили да ликовна традиција буде саставни део живота и рада Пирота. Делатност аутора биће представљена монографски а величина текста по њиховом значају.

Уколико постоје реалне могућности планирано је и објављивање публикације **НОВЕ АКВИЗИЦИЈЕ** Галерије „Чедомир Крстић“

**ИЗЛОЖБЕНА ДЕЛАТНОСТ**

1. **Александар Бујановић, *Портрети***… “ свесно „упловио“ у магични свијет фацијалних упризорења, активирајући аналитички дискурс са сваким појединачним ликом који постаје његов противник у двобоју, и где се отвара једна ментална борба између уметника и модела. Било да је у питању аутопортрет или портрети људи који су блиски самом уметнику, а чији је он психолог у бележењу есенцијалних и карактерних „тачака“ који погледом вежу посматрача за платно, уметник једноставно живи животе својих модела као посредник између људских енергија...“

2. **Биљана Миленовић, *Цртежи*** (пастел на папиру**),** рођена 1986. у Ћуприји. Дипломирала на Факултету Ликовних Уметности у Београду и конзервацију и рестаурацију на Академији Српске Православне Цркве.

3. **Бисерка Петровић**, ***Маја илузија*, слике**;Факултет Ликовних Уметности, Београд,

Диплома из области уметничке графике, Факултет Ликовних Уметности- Фиренца, Италија, Специјализација – Мастер из области уметничке графике и визуелних уметности Филолошки Факултет Универзитета у Београду, Италијански и Енглески језик и књижевност, 1996.-1999, апсолвент, Члан УЛУС-а (сликарска секција) од 2016. године.Сликар “С Љубављу, Винсент”-а, у историји светске кинематографије првог дугометражног филма сликаног руком уљем на платну, који је добио више од 20 награда на престижним фестивалима широм света и био кандидат за Оскара.

4. Јасна Гулан Ружић, *Екцентрична геометрија*, рођена 1976 године у Новом Саду. Дипломирала на ликовном департману, катедра за графику у класи проф. Слободана Кнежевића. Године 2007.магистрирала на истој Академији на катедри за графику у класи проф. Слободана Кнежевића. Oд 2004. године запослена у Покрајинском заводу за заштиту споменика културе, Петроварадин, као сликар-конзерватор. 2009. стекла звање сликара-конзерватора, вишег стручног сарадника. Oд 2017. на докторским студијама на Академији уметности у Новом Саду

5. **Матија Рајковић, *Дигитална графика*,** рођен 1980. у Београду. Дипломирао је на сликарском одсеку Академије уметности у Новом Саду 2003. у класи професора Јована Ракиџића. Постдипломске студије завршио на истом одсеку Факултета ликовних уметности у Београду 2009. у класи професора Чедомира Васића. Члан је УЛУС–а од 2005. и УЛУК-Крушевац од 2011. (један је од оснивача). Излаже од 1999. до сад 33 пута самостално и 120 пута групно. Предаје на Високој школи струковних студија за васпитаче у Крушевцу од 2010. Живи и ствара на релацији Крушевац – Београд.

6. **Велимир Ђорђевић**, ***Уникатна керамика*** (Велики Суводол, 1943-), учио грнчарски занат у Смедеревској Паланци код Теофила Стојановића. Израдом уникатне керамике бави се од 1968. Када је добио прву награду на Тријеналу керамике у Суботици. Члан је УЛУПДС-а. Живи и ради у Зајечару.

7**. Светислав Јовановић Цела**, ***Слике,*** Рођен1950. године у селу Крупац. Након Гимназије у Пироту завршио „Вишу педагошку школу“- смер ликовна култура у Приштини. Члан је Друштва ликовних уметника и педагога Пирота. Током читавог радног века, бавио се педагошким радом у основним школама у Пироту. Доминантне технике које користи у раду су уље и акрилик на платну а мотиве проналази у окружењу. Имао је две самосталне и више колективних изложби.

8. **Зоран Милутиновић**, ***Фотографије***, оториноларинголог, доктор медицинских наука, редовни професор Медицинског факултета у Београду-Члан Фото савеза Србије, са звањем мајстор фотографије (МФ ФСС). -Носилац звања ЕФИАП/п, први у Србији (Екселенција – платина Интернационалне федерације фотографских асоцијација).-Носилац звања ГПСА (злато Фотографског друштва Америке) и звања МПСА (мајстор Фотографског друштва Америке).Учесник 28 самосталних изложби и преко 380 групних изложби фотографија у земљи. Добитник преко 290 награда. Ауторски опус обухвата разне области фотографије, укључујући фотографисање природе, документарну, експерименталну и инфрацрвену фотографију.

9. ***Савремена Графика***

**Васил Владимиров Ангелов,** рођен 11.07.1987.у Софији, Р.Бугарска. Дипломирао је на Националној ликовној академији у Софији на катедри за ликовну графику у класи професора Јохана Јотова 2010.године.Живи и ради у Софији.

**Горан Тричковски**, рођен 19.11.1987.године у Делчеву, Р.Северна Македонија.Дипломирао је у класи професора Јохана Јотова на катедри за графику на Националној ликовној академији у Софији.Живи и ради у Софији.

**Зоран Мише**, рођен 08.08.1984.у Охриду,Р.Северна Македонија.Дипломирао је на Националној ликовној академији у Софији на катедри за графику у класи професора Диме Колибарова 2007.године.Живи и ради у Софији.

**Павел Целкоски**, рођен 22.05.1986.у Охриду, Р.Северна Македонија. Дипломирао је на Националној ликовној академији у Софији на катедри за графику у класи професора Јохана Јотова 2010.године.Живи и ради у Софији.

**Иван Евлогиев Матеев**, рођен 29.12.1988.у Софији, Р.Бугарска. Дипломирао је на Националној ликовној академији у Софији на катедри за ликовну графику

10.**Милица Ђорђевић**, ***Да/Не фотографије***, Дипломирала фотографију на Факултету примењених уметности у Београду, у класи проф. Бранимира Карановића. Након завршетка студија усавршавала се у области фотографије у Словачкој и Америци, у организацији Академије уметности у Братислави, Геттy института, Метрополитен музеја у Њујорку и НЕДЦЦ центра у Андоверу. Излагала на више колективних домаћих и међународних жирираних изложби од којих се издвајају: Бијенале уметности минијатуре у Горњем Милановцу, Међународни салон фотографских минијатура у Београду, Мајски салон УЛУПУДС-а у Београду, Регионални салон у Ужицу...

11. **Дјо Ин Фан - *ДУНХУАН***, пројекат Уметничке галерије „Бела кутија“ из Хонг Конга о пећинском сликарству кинеске области Дунхуан са радионицом.

12. **Анђелка Манчић, *Слике*,** (Пирот, 1951.-) дипломирала на факултету ликовних уметности у београду у класи проф.Младена Србиновића. Излаже самостално и колективно од 1975.год. Члан ДЛУП Пирота. Бавила се педагошким радом.

13.**Љубодраг Јанковић Јале, *Цртежи*,** (Пирот, 1932.-), Школу за примењену уметност-одсек графике завршио у Београду у класи професора Винка Грдана. Радио као асистент на одсеку примењеног сликарства на Академији примењених уметности 1962. А пет година касније изабран је за доцента на предмету Вечерњи акт. До пензионисања би редовни професор. Члан УЛУС-а.

***Традиционалне изложбе*:**

14.ДЕЧЈИ ЛИКОВНИ САЛОН

15. ГОДИШЊА ИЗЛОЖБА УДРУЖЕЊА „ПИРГОС АРТ“

16. ГОДИШЊА ИЗЛОЖБА ДЛУП И НОВЕ АРТ СЦЕНЕ

17. МАЈСКА ИЗЛОЖБА УМЕТНИКА ПИРОЋАНАЦА

***Изложбе по позиву*:**

* Изложба из Дома војске Србије „**ИСПОВЕСТ ЈУГОСЛОВЕНСКЕ МОДЕРНЕ**“
* **Лазар Возаревић**, цртежи
* САНУ Београд **Олга Јанчић**
* **ЧЕДОМИР КРСТИЋ**, РЕТРОСПЕКТИВА

***Пригодне изложбе (други део Галерије):***

* Ликовне радионице у оквиру Културног лета

Током године планиране су и изложбене постовке ПО ПОЗИВУ у сарадњи са Галеријом САНУ-Београд, Галеријом Савремене ликовне уметности Ниш, Народним музејем Београд и осталим релевантним установама.

Директор Галерије „Чедомир Крстић“

Радмила Влатковић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_